
בפני כב' השופט הבכיר מנחם (מריו) קליין
תאריך חתימת המסמך: 18.5.25
בזיקה להחלטות מתאריכים: 3.1.25,
26.1.25, 4.3.25
התובע


עירד אמוץ, ת"ז 40135188



באמצעות ב"כ עו"ד רני רוזן זרחיה



מדרך מנחם בגין 74, ת.ד. 51889, תל אביב 6721516



טל': 052-5500277;פקס: 077-4701618



דוא"ל ranvlaw@gmail.com
       –  נ ג ד  –
הנתבעים:

1. ד"ר אולג שפירו, ת"ז 317125086



2. מ.ד. מדיקל קליניק בע"מ ח.פ 513302315
מרחוב ארלוזרוב 149, תל אביב
שניהם באמצעות ב"כ עו"ד אריאל פרייברג (מ"ר 62254) ו/או יגאל רסקין


מרחוב אבא הלל 7,  רמת גן
טל': 03-7412358  פקס': 077-3180983

דוא"ל: Office@freiberg-law.com
בקשה מטעם הנתבעים למתן החלטה
בזיקה להחלטות בית המשפט הנכבד מתאריך 3.1.25, מתאריך 26.1.25 ומתאריך 4.3.25 מתכבדים הנתבעים לפנות ולבקש כדלקמן:
1. התובע אשר הגיש תביעתו בניגוד להוראות תקנות סדר הדין האזרחי, ממשיך להתנהל תוך התעלמות מופגנת מהחלטות בית המשפט הנכבד.
2. לא זו בלבד שהתובע מתעלם מהחלטות בית המשפט הנכבד לפיהן נקצב לו מועד, אשר הוארך אף מבלי שהתבקש. ממשיך התובע להתנהל במה שנראה כמציאות מקבילה בה אין תקנות אין פסיקה  ואין שום צורך בצירוף חוות דעת. התובע פועל תוך התעלמות מופגנת מהחלטות בית המשפט הנכבד, הדין וההלכה, המחייבים זאת כל אחד בפני עצמו.
3. החלטות בית המשפט הנכבד, הדין והפסיקה המחייבת מתייחסות לחובה לצרף חוות דעת רפואית בתביעה בעילה מכח פקודת הנזיקין. הדבר כאמור מקבל משנה תוקף בתביעת רשלנות רפואית. אין צורך להכביר במילים בדבר האמור שעה שהדברים נכתבו ונקבעו. הדברים נאמרו לגבי עילת התביעה עצמה, "כרטיס כניסה" להיכל המשפט,ראשי הנזק והטענות הנטענות בעלמא וללא ביסוס כלל.
4. יודגש ויצויין, כפי שנקבע ע"י בית משפט נכבד זה, החובה, אשר מצאה ביטוי מובהק ומפורש הן בתקנות והן בפסיקה אשר נקבעה להלכה (רע"א 2589/23 פלוני נ' אסותא אשדוד בע"מ (פורסם בנבו)) עומדת על תילה ומחייבת את הצדדים כולם, הן בהליך זה והן באחרים. 
5. כך לדוגמא נקבע בפסק דינו של בית המשפט המחוזי בתל אביב, בת"א 50561-05-17 פלונים נ' מדינת ישראל – בית חולים וולפסון (פורסם בנבו) :
"הלכה היא שבעל דין המבקש להוכיח "עניין שברפואה" נדרש לצרף לכתב טענותיו חוות דעת מומחה ברפואה, בשונה מחווֹת דעת מומחים בתחומים אחרים, שאותן אין צורך לצרף לכתב הטענות. זאת, לפי תקנה 15(א)(2) ו- 87(ב) לתקנות סד"א החדשות (וראו גם רע"א 4047/18 פלונית נ' המרכז הרפואי ת"א ע"ש סוראסקי, פסקה 6 [פורסם בנבו] (6.11.2018)). חוו"ד רפואית הינה כאמור חלק מכתב הטענות של בעל הדין, ונחשבת "למרכיב הכרחי לצורך העמדת עילת תביעה טובה ושלמה" (רע"א 1358/12 מרכז רפואי רבין בית החולים בילינסון נ' עזבון אייזנבך, פסקה 8 [פורסם בנבו] (8.5.2012). כך, על דרך הכלל, ובמיוחד בתביעות בגין רשלנות רפואית, שבהן גם שאלת האחריות (ולא רק שאלת הנזק) כרוכה, בהוכחת "עניינים שברפואה", ולפיכך על התובע לתמוך גם את טענותיו במישור זה בחוות דעת מתאימה (רע"א 2589/23 פלוני נ' אסותא אשדוד בע"מ, [פורסם בנבו] (20.6.2023))."
(ניתנה ע"י כב' השופטת רסלר זכאי, מיום כ"ד באדר א' תשפ"ד, 04 במרץ 2024).
6. התנהלות התובע כפי שבאה לידי ביטוי במסגרת ההליך מחצינה עלויות מיותרות על הנתבעים תוך השחתת זמן שיפוטי יקר ובכך מהווה פגיעה בגורמים נוספים אשר אינם צד להליך. 
7. הדבר מקבל משנה תוקף שעה שהתובע מתעלם כאמור מהדין ומהחלטות מפורשות, וכל זאת מבלי שהוא נדרש להוצאות ולסיכון כלל ועיקר. התנהלותו הממומנת מכספי ציבור, פוגעת בקניינם של הנתבעים ופוגעת באינטרס הציבורי ובממונו (כך ממש!) ואין לאפשר את המשך הפגיעה האמורה.
8. בשים לב לאמור ובנסיבות המקרה, מתבקש בית המשפט הנכבד להורות על דחיית התביעה לאלתר תוך חיוב התובע בהוצאות הנתבעים.
     ____________________

          

אריאל פרייברג, עו"ד

  ב"כ הנתבעים
